Vladimir Grbić
Vladimir Grbić, poznat kao Vanja (rođen 14. decembra 1970. godine u Zrenjaninu), jedan od najboljih srpskih odbojkaša svih vremena. Član je odbojkaške Kuće slavnih.

Karijera 
Grbić igra na poziciji primača servisa, dugogodišnji reprezentativac Sa reprezentatacijom učestvovao na nekoliko svetskih prvenstava, evropskih prvenstava i olimpijskih igara. Najveći uspeh postigao je na Olimpijskim igrama u Sidneju 2000. godine, na kojoj je nosio zastavu Jugoslavije na ceremoniji otvaranja i kada je bio jedan od najboljih igrača selekcije Jugoslavije koja je osvojila zlatnu medalju. Godinu dana kasnije bio je član reprezentatacije koja je na evropskom prvenstavu osvojila titulu šampiona Starog kontinenta. Osvajao je još nekoliko medalja na evropskim prvenstavima, kao i olimpijsku bronzu u Atlanti, 1996. godine i srebro na svetskom prvenstavu u Japanu 1998. godine. Bio je član Vojvodine, zagrebačke Mladosti, a sa uspehom igrao u Italiji, Grčkoj, Brazilu, Rusiji, Japanu i Turskoj. 

Jugoslovenski olimpijski komitet ga je proglasio za najboljeg muškog sportistu 1996. i 2000. godine, a 1999. i 2000. godine mu je dodeljena zlatna značka Sporta, nagrada za najboljeg sportistu u Jugoslaviji.

Porodica 
Njegov otac Miloš, je takođe bio reprezentatativac, član selekcije, koja je na Evropskom prvenstavu u Beogradu, 1975. godine osvojila bronzu, dok je brat Nikola dugo bio kapiten reprezentatacije. Porodica Grbić poreklom je iz Trebinja u Republici Srpskoj. Sa suprugom Sarom ima tri ćerke Inu, Unu i Milu i sina Lazara.

Reference

Spoljašnje veze 

 Vladimir Grbić u odbojkaškoj Kući slavnih („Politika“, 27. april 2011)
 Portret bez rama - Vladimir Grbić („Politika“, 6. novembar 2011)
 V. Grbić: Sramota je što ne znamo ko smo (B92, 22. septembar 2012)

Jugoslavenski odbojkaši
Jugoslavenski olimpijci
Srpski odbojkaši
Srpski olimpijci
Odbojkaši na Olimpijskim igrama 1996.
Odbojkaši na Olimpijskim igrama 2000.
Osvajači olimpijskih medalja u odbojci
Olimpijski pobjednici u odbojci
Biografije, Zrenjanin